བརྩམས་ཆོས་ལ།སྔ་རྗེས་སུ་ལོ་ངོ་བཞི་ཅུའི་རིང་དགེ་རྒན་དང་ལོ་ཙཱ།རྩོམ་སྒྲིག་བཅས་ཀྱི་ལས་ཀ་གཉེར་བའི་ཞོར་དུ།རྒྱལ་ཁབ་ཕྱི་ནང་གི་དུས་དེབ་སྟེང་དུ་བོད་རྒྱལ་སྲོང་བཙན་སྒམ་པོའི་ལོ་རྒྱུས་མཛད་རྣམ་ཞེས་པ་དང་།བོད་ལྗོངས་དམངས་གླུར་རགས་ཙམ་དཔྱད་པ།གེ་སར་སྒྲུང་གི་རིག་གནས་མཚོན་དོན་དང་བོད་ཀྱི་རིག་གནས་ཁྱད་ཆོས་གླེང་བ་སོགས་དཔྱད་རྩོམ་མང་པོ་སྤེལ་མྱོང་ཞིང་།གཞན་དང་མཉམ་འབྲེལ་གྱིས་གཙོ་སྒྲིག་བྱས་པའི་རྒྱ་བོད་ཤན་སྦྱར་ཚིག་མཛོད་དང་།མཉམ་འབྲེལ་གྱིས་ལོ་ཙ་དང་ཞུས་ཆེན་མཛད་པའི་ཆུ་ངོགས་གཏམ་རྒྱུད་བོད་འགྱུར་མར་རྒྱལ་ཡོབས་བོད་ཀྱི་ལོ་ཙྰའི་བྱ་དགའ་ཨང་དང་པོ་ཐོབ།ད་དུང་བོད་ཀྱི་ཟློས་གར་ཆེན་མོ་བརྒྱད་རྒྱ་ཡིག་ལ་བསྒྱུར་བ་དང་།ཀྲུང་གོ་མི་རིགས་རིག་གནས་སྤྱི་བཤད་ཞེས་པའི་བོད་ལྗོངས་ལེའུ་ཁག་གི་རྩོམ་སྒྲིག་བྱ་བར་ཞུགས།ཁོང་གིས་སྡུད་གསོག་དང་ཕྱོགས་སྒྲིག་བྱས་པའི་བོད་ལྗོངས་དམངས་གླུ་ཞེས་པར་རྒྱལ་ཡོངས་ཕུལ་བྱུང་དམངས་ཁྲོད་རྩོམ་རིག་བརྩམས་ཆོས་ཀྱི་བྱ་དགའ་ཐོབ།བོད་ལྗོངས་ནི་ང་ཡིས་ཕ་ཡུལ་ཞེས་པའི་དབྱིན་ཡིག་དཔར་དང་།འཇར་མན་ཡི་གེའི་དཔར།ཞེ་པན་ཡའི་ཡི་གེའི་དཔར་སོགས་པེ་ཅིན་འཛམ་གླིང་གསར་བའི་དཔེ་སྐྲུན་ཁང་གིས་པར་དུ་བསྐྲུན་ནས་རྒྱལ་ཁབ་ཕྱི་ནང་དུ་འགྲེམ་སྤེལ་བྱས།བོད་ཀྱི་འཁེལ་ཐག་ལག་རྩལ་ལོ་རྒྱུས་དབྱིན་འགྱུར་མ་ཐེ་གོ་ནས་དཔེ་སྐྲུན་འགྲེལ་སྤེལ་བྱས་ཤིང་།དེར་བོད་ལྗོངས་རིག་གནས་ལས་ཀའི་མཛད་རྗེས་ཁྱད་འཕགས་པ་བོད་ལྗོངས་ཇོ་མོ་གླང་མའི་གསེར་གྱི་རྟགས་མའི་བྱ་དགའ་ཐོབ།ལོའི་ཟླཔར་བོད་ལྗོངས་ལོ་ཙའི་རིགས་ལམ་རྣམ་བཤད་བློ་གསར་འཇུག་ངོགས་ཞེས་བྱ་བ་བཞུགས་སོ་ཞེས་པ་ཀྲུང་གོ་བོད་ཀྱི་ཤེས་རིག་དཔེ་སྐྲུན་ཁང་ནས་པར་དུ་བསྐྲུན།